“เวิลด์แบงก์” คาดจีดีพีไทย ปีนี้โต 4% กำลังซื้อในปท.ฟื้น ได้นโยบายคลังหนุน
“เวิลด์แบงก์” คาดจีดีพีไทย ปีนี้โต 4% กำลังซื้อในปท.ฟื้น ได้นโยบายคลังหนุน 
“เวิลด์แบงก์” คาดจีดีพีไทย ปีนี้โต 4% กำลังซื้อในปท.ฟื้น ได้นโยบายคลังหนุน
20 ม.ค. 2564

ธนาคารโลก (เวิลด์แบงก์) ออกรายงานในวันนี้ (20 ม.ค.64) ระบุว่า เศรษฐกิจไทยมีแนวโน้มขยายตัว 4% ในปีนี้ และ 4.7% ในปีหน้า โดยได้ปัจจัยหนุนจากการฟื้นตัวของอุปสงค์ภายในประเทศ และการใช้นโยบายด้านการคลังของรัฐบาล
อย่างไรก็ดี ธนาคารโลกเตือนว่า แนวโน้มเศรษฐกิจยังคงเผชิญกับความไม่แน่นอน อันเนื่องจากความเสี่ยงจากปัจจัยภายนอกและปัจจัยภายในประเทศ
“หากไทยไม่สามารถควบคุมการแพร่ระบาดรอบใหม่ หรือตัวเลขผู้ติดเชื้อไวรัสโควิด-19 ทั่วโลกยังคงพุ่งขึ้น ขณะที่การกระจายวัคซีนมีความล่าช้ากว่าที่คาดไว้ กิจกรรมทางเศรษฐกิจก็จะได้รับผลกระทบจากการใช้มาตรการเว้นระยะห่างทางสังคม และมาตรการล็อกดาวน์” ธนาคารโลกระบุ
ทั้งนี้ เศรษฐกิจไทยหดตัว 6.5% ในปีที่แล้ว ท่ามกลางการแพร่ระบาดของไวรัสโควิด-19 ซึ่งได้ส่งผลกระทบต่อการจ้างงานและรายได้ รวมทั้งการลงทุนของภาคเอกชนและการส่งออก